fi ro id ro jbo es fi id hbs_lat az fi fi en fi fi fi fi nl it fi fi fi fi fi fi fi fi fi fi fi fi fi fi fi ro fi fi fi nl fi fr fi fi fi fi fi fi fi fi fi fi fi fi fi fi fi fi fi fi fi fi fi fi ja fi it fi ja fi ja fi en fi uk als tr it fi fi fi fi fi fi fi es fi fi fi fi fi en eo en fi fi fi fi fi fi en
Fidan työntekijä Ukrainassa: Mieleen jäivät tyhjät katseet ja epätietoisuus - Fida
Fidan työntekijä vieraili Ukrainassa kartoittamassa avun tarvetta. Hätämajoituksen ja ruoka-avun lisäksi aloitamme psykososiaalisen tuen koulutukset.
Ukrainan työntekijä, humanitaarisen avun koordinattori Aki Salminen, vieraili hiljattain Unkarissa ja Ukrainassa kartoittamassa tilannetta Fidan kumppanijärjestö Hungarian Baptist Aidin keskuksissa. Niiden kautta apua saa tällä hetkellä noin 2000 henkeä, joista 800 on Ukrainan puolella.
Salminen vieraili Ukrainassa Berehovin kaupungissa Taka-Karpatiassa. Alueella on arviolta puoli miljoonaa maansisäistä pakolaista. Pelkästään Berehovissa arvioidaan olevan 20 000 pakolaista. Kukaan ei tiedä tarkkaa määrää, sillä vain osa evakkoon lähtevistä kirjautuu kaupunkiin, jossa he majoittuvat.
Fida aloitti ruoan ja perustarvikkeiden jaon Ukrainassa yhdessä Hungarian Baptist Aidin kanssa maaliskuun puolivälissä. Apu koordinoidaan yhdessä Berehovin kaupungin ja pormestarin kanssa. Keskukselta pakolaiset saavat hätämajoituksen lisäksi ruoan ja perushygieniatarvikkeita, kuten pesuaineita.
Muualla kuin keskuksessa majoittuvat saavat ruokatarpeita noin viikoksi kerrallaan. Yhteensä säännöllistä ruoka-apua saa noin 400 henkeä.
Pysähtynyt mieliala – sen todella tunsi siellä. Ihmisten katseet olivat tyhjät.
Salminen tapasi keskuksella työntekijöiden lisäksi siellä majoittuvia pakolaisia. Päällimmäisenä Salmisen mieleen jäivät ihmisten katseet.
– Siellä oli ihmisiä, jotka olivat saapuneet edellisenä iltana Kramatorskista parin-kolmen päivän matkustamisen jälkeen vihdoin turvaan. Pysähtynyt mieliala – sen todella tunsi siellä. Ihmisten katseet olivat tyhjät. Lapset istuivat paikoillaan ja tuijottivat.
Kramatorsk nousi kansainvälisiin uutisiin siviileihin kohdistetusta pommituksesta. Juna-asemalla oli BBC:n tietojen mukaan 4000 ihmistä odottamassa evakuointia, kun siihen iskeytyi kaksi ohjusta.
Aki Salminen kertoo, että pakolaisten tilannetta leimaa epätietoisuus.
– Osa ihmisistä jää Berehoveen, osa lähtee Unkarin puolelle tai Slovakiaan, osa pyrkii lähtemään takaisin Kiovaan, mutta sekin on hyvin riskialtista. Jos joutuisit lähtemään ulkomaille tuntemattomaan vain yksi vaatekerta ylläsi, jännittäisi se ketä tahansa, mutta tuplaten se pelottaa, jos tulet köyhistä oloista, ja olet tottunut toimimaan vain omassa maassasi. Ja jos lähdet, milloin pääset palaamaan: Onko oma koti enää vain reikä? Ja onko kotikaupunkiasi edes enää olemassa, Salminen kuvailee.
Psykososiaalisen avun tarve sotaa paenneilla tulee olemaan pitkä. Salminen kertoo, että Fida aloittaa toukokuussa psykososiaalisen avun koulutukset ukrainalaisille ja unkarilaisille työntekijöille sekä vapaaehtoisille. Koulutuksia järjestetään Unkarin lisäksi mahdollisuuksien mukaan myös Ukrainassa, sillä ukrainalaiset miehet eivät voi poistua maasta. Koulutus antaa työntekijöille työkaluja trauman kokeneen ihmisen kohtaamiseen ja lyhytaikaiseen kriisiapuun:  miten yksinkertaisilla, toiminnallisilla harjoitteilla voi purkaa tunnelukkoja. Kouluttajana toimii tällä hetkellä Irakissa asuva Fidan psykososiaalisen tuen asiantuntija Heini Sirén, jolla on pitkä alan kokemus eri kriisialueilta.
Pyrimme järjestämään peruslääkkeet, ja lisäksi on suunnitteilla mobiiliklinikan perustaminen.
Tarkoitus on järjestää lisäksi ukranalaisille pakolaisille perheleirejä Unkarin puolella.
Hungarian Baptist Aidin työntekijöiden mukaan avun tarve on kova. Etenkin lääkinnälliselle avulle on tarvetta, ja myös siihen Fida pyrkii vastaamaan. Ukrainassa on edelleen toiminnassa olevia sairaaloita, mutta monet niistä ovat heikolla tolalla, sillä iso osa lääkäreistä on paennut. Keskuksella käykin lääkäri muutaman kerran viikossa. Monet perussairaat ovat vailla säännöllistä lääkitystä.
– Pyrimme järjestämään peruslääkkeiden toimituksen, ja lisäksi on suunnitteilla mobiiliklinikan perustaminen. Se kulkisi pakettiauton kyydissä, ja lääkäri pääsisi kyliin tekemään perustoimenpiteitä, kertoo Aki Salminen.
Lapsisotilaita auttaneet Söderlundit: ”Vaikka ihminen olisi kokenut mitä, hän voi selvitä”
Kun naiset tarttuivat ohjaksiin, köyhyys alkoi väistyä Jordanian kylissä
27-vuotias sinkkunainen on Bangladeshissa heikoilla – Dipa murtaa tabuja ja rohkaisee tyttöjä
Avioliitto ja lapset saavat odottaa – Näin teini-ikäinen Sweeti esti oman lapsiavioliittonsa
Tulppatie 20, 00880 Helsinki
PL 105, 00811 Helsinki
Puh. 010 505 7777
Puhelun hinta on 20,28 €.
Kerätyt varat käytetään Fida International ry:n kehitysyhteistyöhön, humanitaariseen työhön ja lähetystyöhön sekä niihin liittyvään koulutus-, tiedotus- ja vaikuttamistoimintaan.
IBAN-tilinumero: FI41 228 718 0000 5256
595502 Toivon kipinä -keräys Itä-Euroopan romanien hyväksi
558002 Eväät elämään -kehitysyhteistyökeräys
595133 Katastrofiavun suurin tarve
599809 Lähetystyön suurin tarve
@FidaInternational @Fidainternational @Fidainfo @FidaTV @fidapodcast